**-------------------------UGOVOR O PRIJENOSU POSLOVNIH UDJELA---------------------------------**

**sukladno odredbi članka 146. Zakona o izmjenama i dopunama Zakona o vodama**

**(Narodne novine 56/2013) te**

**Zakona o vodama (Narodne novine 153/2009, 63/2011, 130/2011, 56/2013, 14/2014, 46/2018)**

koji u Varaždinu, dana \_\_\_. ( ) prosinca 2018. ( prosinca dvije tisuće osamnaeste) godine sklapaju

**1. GRAD LUDBREG OIB 84947290034,** Ludbreg, Trg Svetog Trojstva 14, koje zastupa gradonačelnik Dubravko Bilić OIB 28987290380, Hrastovsko, Zavrtna 15 (dalje u tekstu: “**Prenositelj**”) **kao jedinica lokalne samouprave i, preko dalje navedenog trgovačkog društva ODVODNJA d.o.o., vlasnik vodnih građevina**,

na jednoj strani i

2. **VARKOM d.d., OIB 39048902955**, Varaždin (Grad Varaždin), Trg Bana Jelačića 15 koje zastupa direktor Željko Bunić, OIB: 59140569011, Varaždin, Labinska 1(dalje u tekstu: “**Stjecatelj**”) **kao javni isporučitelj vodne usluge,**

na drugoj strani

(zajedno dalje u tekstu: **Ugovorne strane**)

**Članak 1 (prvi)**

**Uvodne odredbe**:

Ugovorne strane ovog Ugovora o prijenosu poslovnih udjela (dalje u tekstu: **„Ugovor“**) sklapaju Ugovor polazeći od sljedećih sporazumnih utvrđenja:

1. **ODVODNJA društvo s ograničenom odgovornošću za javnu odvodnju i pročišćavanje voda (skraćena tvrtka: ODVODNJA d.o.o.),** OIB 10186946018 sa sjedištem u Sigetec Ludbreški (Grad Ludbreg), Sajmišna 19 upisano je u sudski registar kod Trgovačkog suda u Varaždinu pod brojem MBS 070125709 (dalje u tekstu: „**Društvo“**); i

--------------------------------------------------------------------------------------------------------------------

1. Temeljni kapital Društva iznosi ukupno **5.929.800,00 kn (**pet milijuna devetsto dvadeset devet tisuća osamsto kuna); i

---------------------------------------------------------------------------------- ---------------------------------

1. Prenositelj je jedini član društva i imatelj je svih poslovnih udjela koji postoje i to su:

- jednog poslovnog udjela u Društvu uplaćenog u cijelosti, u nominalnom iznosu od **3.563.200,00 kn** (tri milijuna petsto šezdeset tri tisuće dvjesto kuna), a koji poslovni udio je u knjizi poslovnih udjela Društva upisan pod rednim brojem 1 (jedan) ------------------------------------------------------------------------------------------------------------------------------------------------

- jednog poslovnog udjela u Društvu uplaćenog u cijelosti, u nominalnom iznosu od **933.600,00 kn** (devetsto trideset tri tisuće šesto kuna), a koji poslovni udio je u knjizi poslovnih udjela Društva upisan pod rednim brojem 2 (dva) ----------------------------------------------------------------------------------------------------------------------------------------------------------

- jednog poslovnog udjela u Društvu uplaćenog u cijelosti, u nominalnom iznosu od **1.433.000,00 kn** (jedan milijun četiristo trideset tri tisuće kuna), a koji poslovni udio je u knjizi poslovnih udjela Društva upisan pod rednim brojem 3 (tri) ----------------------------------------------------------------------------------------------------------------------------------------------------

 (dalje u tekstu se sva tri opisana udjela zajedno navode kao: “**Poslovni udjeli**”).

**Članak 2. (drugi)**

**Predmet ugovora**

Prenositelj samim sklapanjem ovog Ugovora, a s učinkom od dana **1.1.2019. godine** (prvog siječnja dvije tisuće devetnaeste) godine neopozivo prenosi Stjecatelju sve Poslovne udjele.

**Članak 3. (treći)**

**Naknada za prijenos**

Prijenos Poslovnih udjela vrši se bez naknade i neoporeziv je sukladno odredbi članka 146. Zakona o izmjenama i dopunama Zakona o vodama (Narodne novine 56/2013) te Zakona o vodama (Narodne novine 153/2009, 63/2011, 130/2011, 56/2013, 14/2014, 46/2018). -------------------------------------------

**Članak 4. (četvrti)**

**Upis Stjecatelja kao imatelja Poslovnih udjela**

Prenositelj ovime neopozivo dozvoljava i ovlašćuje Stjecatelja da Stjecatelj temeljem samog ovog Ugovora, bez traženja daljnjeg odobrenja i/ili pristanka od Prenositelja, **počevši od dana 1.1.2019. godine** (prvog siječnja dvije tisuće devetnaeste) godine upiše Stjecatelja kao jedinog člana Društva i kao imatelja Poslovnih udjela u Knjigu poslovnih udjela Društva i u sudski registar Trgovačkog suda u Varaždinu.

Izjavu o nepostojanju nepodmirenih dugovanja na osnovi poreza te doprinosa za mirovinsko, odnosno zdravstveno osiguranje, kao ni dugovanja za neto plaće radnicima, a koju prema odredbi čl. 40.a Zakona o sudskom registru (Narodne novine 1/1995, 57/1996, 1/1998, 30/1999, 45/1999, 54/2005, 40/2007, 91/2010, 90/2011, 148/2013, 93/2014, 110/2015 treba priložiti prijavi za upis podataka u sudski registar, Stjecatelj će dati prije podnošenja prijave za upis u sudski registar Trgovačkog suda u Varaždinu, a Izjava će se odnositi i na druge subjekte upisa čiji je Stjecatelj član s udjelom koji predstavlja 5% (pet posto) ili više udjela u kapitalu ili glasačkim pravima, ili koji omogućava ostvarenje značajnog utjecaja na upravljanje društvom (s obzirom na to da Izjava ne smije biti starija od trideset (30) dana računajući od dana podnošenja prijave i mora sadržavati popis svih subjekata upisa u kojima je osnivač član u kojem ima udjel u društvu koji predstavlja 5% ili više udjela u kapitalu ili glasačkim pravima, ili koji omogućava ostvarenje značajnog utjecaja na upravljanje društvom, matični broj i OIB tih subjekta).----------------------------------------------------------------------------------------------------------------------------------------------------------------------------------------------------

**Članak 5. (peti)**

**Jamstva**

Prenositelj ovime neopozivo i bezuvjetno jamči Stjecatelju da su Poslovni udjeli u potpunosti uplaćeni, slobodni od svakog tereta te da na Poslovnim udjelima ne postoje bilo kakva prava trećih osoba, upisana ili neupisana, koja bi na bilo koji način umanjivala prava Stjecatelja kao imatelja Poslovnih udjela. Dodatno, Prenositelj neopozivo i bezuvjetno jamči Stjecatelju da nije u tijeku postupak radi smanjenja temeljnog kapitala Društva, da nad Društvom nije otvoren predstečajni ili stečajni postupak te da se nisu stekli uvjeti za otvaranje predstečajnog ili stečajnog postupka.

**Članak 6. (šesti)**

**Mjerodavno pravo**

Ovaj je Ugovor, kao svaki spor ili zahtjev iz ili u vezi s Ugovorom podvrgnut je i za njegovo tumačenje mjerodavno je pravo Republike Hrvatske.

**Članak 7. (sedmi)**

**Rješavanje sporova**

Svi sporovi koji bi proizašli iz ovog Ugovora i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka Ugovora, kao i na pravne učinke koji iz toga proistječu, nastojati će se riješiti mirnim putem, a u slučaju sudskog postupak nadležan je Trgovački sud u Varaždinu.

**Članak 8. (osmi)**

**Završne odredbe**

Ovaj Ugovor sklopljen je pod odgodnim rokom, koji se sukladno čl. 301. Zakona o obveznim odnosima (Narodne novine 35/2005, 41/2008 prijevod objave na strani jezik, 125/2011, 78/2015, 29/2018) smatra odgodnim uvjetom iz čl. 297. istog Zakona, te učinak Ugovora počinje od dana 1.1.2019. godine (prvog siječnja dvije tisuće devetnaeste) godine, a Ugovor se smatra sklopljenim i pravno obvezujućim kada ga potpiše svaka od Ugovornih strana po svojim uredno iskazanim zastupnicima i potvrdi (solemnizira) javni bilježnik u Republici Hrvatskoj.----------------------------------

Ovaj Ugovor sastavljen je i potpisan u pet (5) jednakih primjerka, od kojih dva dobiva Stjecatelj, jednog Prenositelj, jedan ostaje u arhivu javnog bilježnika, a jedan se predaje uz prijavu za upis podataka u Sudski registar i do tada se pohranjuje kod Stjecatelja. ----------------------------------------

|  |  |
| --- | --- |
| Za Prenositelja:  | Za Stjecatelja: |
| Dubravko Bilić, gradonačelnik  | Željko Bunić, direktor |
|  |  |
| Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**POPIS PRILOGA**

**Prilog 1**

**Izvadak iz sudskog registra za Društvo na Dan sklapanja ----------------------------------------**

**Prilog 2**

**Izvadak iz Knjige poslovnih udjela Društva na Dan sklapanja**

**Prilog 3**

**Akt o utvrđivanju svojstva „javni isporučitelj vodne usluge“ za Stjecatelja**

**Prilog 4**

**Akt o Gradskog vijeća Grada Ludbrega iz čl. 146. st. 2.** **. Zakona o izmjenama i dopunama Zakona o vodama (Narodne novine 56/2013) te Zakona o vodama (Narodne novine 153/2009, 63/2011, 130/2011, 56/2013, 14/2014, 46/2018)**